stanford-oval/wikipedia huggingface dataset:
אולימפיאקוס (כדורסל)
הערות שוליים

↑  אהרלה ויסברג‏, אולימפיאקוס הודיעה כי לא תופיע לפלייאוף - והורדה לליגה השנייה ביוון, באתר וואלה, 19 במאי 2019
↑  סגל הקבוצה באתר היורוליג
| זוכות היורוליג |
| --- | --- | --- |
| גביע אירופה לאלופות | 1958: א.ס.ק. ריגה • 1959: א.ס.ק. ריגה • 1960: א.ס.ק. ריגה • 1961: צסק"א מוסקבה • 1962: דינמו טביליסי • 1963: צסק"א מוסקבה • 1964: ריאל מדריד • 1965: ריאל מדריד • 1966: אולימפיה מילאנו • 1967: ריאל מדריד • 1968: ריאל מדריד • 1969: צסק"א מוסקבה • 1970: פלקנסטרו וארזה 1971: צסק"א מוסקבה • 1972: פלקנסטרו וארזה • 1973: פלקנסטרו וארזה • 1974: ריאל מדריד • 1975: פלקנסטרו וארזה • 1976: פלקנסטרו וארזה • 1977: מכבי תל אביב 1978: ריאל מדריד • 1979: בוסנה סרייבו • 1980: ריאל מדריד • 1981: מכבי תל אביב • 1982: פלקנסטרו קאנטו • 1983: פלקנסטרו קאנטו • 1984: פלקנסטרו וירטוס רומא • 1985: ציבונה זאגרב • 1986: ציבונה זאגרב • 1987: אולימפיה מילאנו • 1988: אולימפיה מילאנו • 1989: ק.ק. ספליט • 1990: ק.ק. ספליט • 1991: ק.ק. ספליט |  |
| אליפות אירופה לקבוצות | 1992: פרטיזן בלגרד • 1993: לימוז' • 1994: חובנטוד בדאלונה • 1995: ריאל מדריד • 1996: פנאתינאיקוס |  |
| הליגה האירופית | 1997: אולימפיאקוס • 1998: וירטוס בולוניה • 1999: ז'לגיריס קובנה • 2000: פנאתינאיקוס |  |
| סופרוליג | 2001: מכבי תל אביב |  |
| יורוליג | 2001: וירטוס בולוניה • 2002: פנאתינאיקוס • 2003: ברצלונה • 2004: מכבי תל אביב • 2005: מכבי תל אביב • 2006: צסק"א מוסקבה • 2007: פנאתינאיקוס • 2008: צסק"א מוסקבה • 2009: פנאתינאיקוס • 2010: ברצלונה • 2011: פאנתינייקוס • 2012: אולימפיאקוס • 2013: אולימפיאקוס • 2014: מכבי תל אביב • 2015: ריאל מדריד • 2016: צסק"א מוסקבה • 2017: פנרבחצ'ה • 2018: ריאל מדריד • 2019: צסק"א מוסקבה • 2020: התחרות בוטלה • 2021: אנאדולו אפס • 2022: אנאדולו אפס • 2023: ריאל מדריד • 2024: פנאתינאיקוס |  |
הערה: עד שנת 2001, גביע אירופה לאלופות בכדורסל נוהל על ידי מפעל הסופרוליג, תחת ארגון פיב"א אירופה. בשנה זו חדל מלהתקיים, וטורניר היורוליג החליפו בפועל.
בנות בראון (סדרת טלוויזיה)

| --- | --- |

 מבוסס על:  בנות בראון 
 סוגה:  דרמה
 יוצרים:  עירית לינור
 כותבים:  עירית לינור
 בימוי:  רני כרמלי (פרקים 1-4)  עירית לינור (פרקים 5–8)
 שחקנים:  ירדן בר-כוכבא, דורית לב ארי, אסי דיין, עליזה רוזן, גולן אזולאי, ליאור אשכנזי, רבקה מיכאלי, יאיר לוטן
 פסקול:  רפי קדישזון
 ארץ מקור:  ישראל
 שפות:  עברית
 מספר עונות:  1
 מספר פרקים:  8
 הפקה
 מפיקים בפועל:  עמי אמיר, אריק ברנשטיין
 חברת הפקה:  מטר פלוס
 עורכים:  טלי הלטר-שנקר
 אתר צילומים:  מושב עשרת, חיפה
 צלמים:  אבי קורן
 אורך פרק:  כ-35 דקות
 שידור
 רשת שידור בישראל:  שידורי קשת
 תקופת שידור מקורית:  2002
 קישורים חיצוניים
 אתר הסדרה
 דף התוכנית ב-IMDb
 
בנות בראון היא סדרת דרמה שהופקה על ידי זכיינית ערוץ 2, "קשת", על פי ספרה של עירית לינור  בעל שם זהה, לינור הייתה מעורבת בהפקת הסדרה וביימה מספר פרקים.
את הסדרה ליווה ביצוע מחודש של כוכבת הסדרה, ירדן בר-כוכבא, לשיר "אומרים ישנה ארץ" של שאול טשרניחובסקי ונעמי שמר. הסדרה זכתה בפרס הדרמה הטובה ביתר בפסטיבל ירושלים והייתה מועמדת לפרס האקדמיה הישראלית לטלוויזיה בקטגוריה הסדרה הדרמטית הטובה ביותר.
שחקנים

| שחקן | תפקיד |
| --- | --- |
ירדן בר-כוכבא: חלי בראון
דורית לב ארי: דפי בראון
אסי דיין: חזי בראון
עליזה רוזן: אהובה בראון
גולן אזולאי: אלי מנשה
ליאור אשכנזי: גבי אלקלעי
רבקה מיכאלי: ברכה אלקלעי
יאיר לוטן: יובל קראוס
חלי גולדנברג: מירי קראוס
אבי יקיר: גידי קראוס
יולי הרגיל: גלית
נתן רביץ: רונן
דינה דורון: עדה שוורץ
רוזינה קמבוס: עליזה שפס
פריז (כדורסל)

| --- | --- |


 מידע כללי
 תאריך ייסוד:  12 ביולי 2018 
 מדינה:  צרפת 
 אולם ביתי:  אדידס ארנה (8,000 מושבים)
 ליגה:  אליפות צרפת בכדורסל 
 בעלים:  ארצות הברית דייוויד קאהן
 מאמן:  ברזיל טיאגו ספליטר
 צבעי תלבושת:  שחור, לבן
 
 parisbasketball.com
 
לוגו הקבוצה עד 2024
פריז כדורסל (בצרפתית: Paris Basketball) הוא מועדון כדורסל צרפתי מפריז, בירת המדינה, המשחק בליגת העל הצרפתית וביורוליג.
היסטוריה

המועדון התחיל כפרויקט להביא מועדון כדורסל גדול לעיר פריז, בראשותו של דייוויד קאהן, לשעבר מנהל מינסוטה טימברוולבס מה-NBA. ביולי 2018 הוכרז על הקמת המועדון, והוצהר ששאיפותיו הן להעמיד קבוצה ביורוליג, הליגה האירופית הבכירה, עד 2022. כמו כן הוכרז שהאולם הביתי העתידי של הקבוצה יהיה אדידס ארנה, שנבנה לאולימפיאדת פריז (2024). הקבוצה העפילה מיד עם הקמתה ל-LNB Pro B, הליגה השנייה, לאחר שרכשה את הרישיון של יר-טולון, ושיחקה את משחקי הבית שלה בהאל ז'ורז' קרפנטייה עד סיום בניית האולם החדש.
בעונת 2020/21 סיימה פריז במקום השני בליגת המשנה ועלתה לליגת העל הצרפתית.
הקבוצה נבחרה לשחק בעונת 2022/2023 ביורוקאפ, המפעל המשני של יורוליג בסקטבול, והודחה בחצי הגמר על ידי האלופה בסופו של דבר גראן קנריה. באותה עונה היא סיימה במקום התשיעי בליגה ולא העפילה לפלייאוף.
לפני עונת 2023/2024 החתימה הקבוצה מספר שחקנים מטלקום בון, שזכתה בליגת האלופות בכדורסל בעונה שעברה, ביניהם ה-MVP טי ג'יי שורטס והמאמן תומאס איסלו. ב-18 בפברואר 2024 זכתה בגביע הליגה הצרפתית בכדורסל, התואר הראשון בתולדותיה, לאחר ניצחון 90–85 על נאנטר, וב-12 באפריל זכתה ביורוקאפ לאחר שגברה 2–0 בסדרת הגמר על JL בורק וסיימה את העונה עם הפסד בודד. הקבוצה גם העפילה לגמר הליגה הצרפתית, אך הפסידה 1–3 למונקו בסדרת הגמר.
אחרי העונה הכי גדולה שזכתה ביורוקאפ, המאמן איסלו עזב את הקבוצה כדי לחתום בממפיס גריזליס. ביוני 2024, טיאגו ספליטר הוחתם כמחליפו, בפעם הראשונה שלו בתפקיד המאמן.במהלך עונת 2024/2025, שיחקה הקבוצה ביורוליג לראשונה בתולדותיה. היא פתח את העונה בצורה מוצלחת ואף תפסה את המקום הראשון במהלך העונה הסדירה.
שחקנים

תוניסיה מייקל רול
תארים

זכייה (1): 2023/2024
סגנות (1): 2023/24
זכייה (1): 2024
סגנות (1): 2020/21
עונה אחר עונה

| עונה | רמה | ליגה | מקום | מאזן | פלייאוף | גביע | גביע הליגה | תחרויות אירופיות | תחרויות אירופיות |
| --- | --- | --- | --- | --- | --- | --- | --- | --- | --- |
| 2018/19 | 2 | פרו B | 11 | 16–18 | – | 64 האחרונות | רבע גמר |  |  |
| 2019/20 | 2 | פרו B | 10 | 11–12 | לא העפילה | 32 האחרונות | רבע גמר |  |  |
| 2020/21 | 2 | פרו B | 2 | 23–11 | לא התקיים | 64 האחרונות | חצי גמר |  |  |
| 2021/22 | 1 | פרו A | 15 | 13–21 | לא העפילה | רבע גמר |  |  |  |
| 2022/23 | 1 | פרו A | 9 | 16–18 | לא העפילה | 32 האחרונות |  | יורוקאפ | רבע גמר |
| 2023/24 | 1 | פרו A | 2 | 27–7 | סגנות | 64 האחרונות | זכייה | יורוקאפ | זכייה |
הערות שוליים

↑  "Le projet du Paris Basketball dévoilé" [פרויקט הכדורסל של פריז נחשף]. Sport 365 (בצרפתית). 12 ביולי 2018. נבדק ב-2024-02-19. {{cite news}}:  (עזרה)
↑  "C'est désormais officiel, le HTV repartira en cinquième division" [עכשיו זה רשמי, HTV תחזור לליגה החמישית]. nice-matin (בצרפתית). 5 ביולי 2018. {{cite web}}:  (עזרה)
↑  "le Paris Basketball officiellement promu en Jeep Elite". לה פיגארו (בצרפתית). נבדק ב-2024-02-19.
↑  אהרל'ה ויסברג‏, הפועל תל אביב תשתתף ביורוקאפ, ולנסיה ופרטיזן בלגרד ביורוליג, באתר וואלה, 16 ביוני 2022
↑  אבי סגל, לוקח את הכישרון לצרפת: טי.ג'יי שורטס סיכם בפריז באסקט, באתר ישראל היום, 3 ביולי 2023
↑  ריאל מדריד הניפה גביע עם ניצחון בקלאסיקו, אולימפיאקוס זכתה ביוון, באתר וואלה, 18 בפברואר 2024
↑  פריז בסקטבול זכתה ביורוקאפ והשיגה את הכרטיס ליורוליג, באתר וואלה, 12 באפריל 2024
↑  Tiago Splitter leaves Rockets to become head coach of Paris Basketball, Rockets Wire, ‏2024-07-16 (באנגלית אמריקאית)
↑  נגיף מסתורי תקף את פריז באסקט - משחק היורוליג נגד פנרחבצ'ה נדחה, באתר ynet, 19 בדצמבר 2024
שיימוס

| --- | --- |

 לידה:  28 בינואר 1978 (בן 47) דבלין, אירלנד
 שם במה:  שיימוס המלך שיימוס שיימוס אושואנסי סטפן פארליי
 כינוי:  הלבן הגדול הלוחם הקלטי הקללה האירית
 משקל:  121 קילוגרם
 גובה:  1.93 מטר
 לאום:  אירלנד 
 קריירה מקצוענית:  2002–הווה (כ־23 שנים) 
 ליגות:  WWE IWW
 תרגילי סיום:  ברוג קיק (הוחזר לשימוש ב-2014) הקללה האירית רעש לבן צלב גבוה (high cross)
 
סטפן פארליי (באירית: Stíofán Ó Fearghaile; נולד ב-28 בינואר 1978) הוא שחקן ומתאבק אירי הידוע יותר בשם הבמה שלו שיימוס, המופיע בארגון WWE, בתוכנית הדגל Raw.
ביוגרפיה

פארליי נולד בכברה, דבלין ושם גדל. אביו, מארק היה מפתח גוף חובבן. פארליי דובר אירית רהוטה. במהלך שנותיו בבית הספר שר במקהלת פלסטרינה עד גיל שלוש עשרה. לפני שנהיה מתאבק, עסק פארליי בכדור יד וכדורגל גאלי, משחק שמקורו באירלנד. פארליי הוא טכנאי של טכנולוגיית מידע לשעבר. פארליי גם עבד באבטחת מועדוני לילה ומאוחר יותר נהפך לשומר ראש. פארליי עבד כשומר ראש של מוזיקאים רבים, כמו בונו ולארי מולן ג'וניור מלהקת U2 והשחקנית האנגליה דניס ואן אאוטן. פארליי הוא אוהד של  ליברפול וסלטיק.
WWE > ליגות הפיתוח

שיימוס החל את דרכו בליגת הפיתוח של ה-WWE‏, FCW, שם התאמן אצל המאמן לארי גארפ. באותה תקופה שם הדמות של שיימוס היה "שיימוס אושואנסי".
לאחר ששיימוס זכה באליפות העולם במשקל כבד של ה-FCW, הוחלט כי הוא מתאים להתאבק בצורה מקצועית יותר ולכן הוא הועבר לליגת המשנה של ה-WWE הנקראת ECW. ב-ECW, שיימוס ערך את הופעת הבכורה שלו נגד המתאבק גולדאסט ומאז התפתחה יריבות ביניהם. שיימוס שלט וניצח בכל הקרבות נגד גולדאסט וגם נגד מתאבקים זוטרים. הדירקטוריון של ה-WWE ווינס מקמהן נהנו רבות לראותו מתאבק והחליטו להעבירו למותג הראשי של הארגון, Monday Night Raw.
WWE > יריבות עם ג'ון סינה ורנדי אורטון

בתחילת הקריירה של שיימוס ב-Raw הוא היה מתאבק בלתי מנוצח. באירוע "סדרת ההישרדות" 2009, שיימוס השתתף בקבוצה של המיז שניצחה את הקבוצה של ג'ון מוריסון ושיימוס נשאר אחרון בקרב ביחד עם המיז ודרו מקינטייר. לילה לאחר מכן בתוכנית Raw, שיימוס השתתף בבאטל רויאל במטרה להתחרות בקרב נגד ג'ון סינה על אליפות ה-WWE באירוע TLC: שולחנות, סולמות וכיסאות. באירוע זה, שיימוס נלחם נגד ג'ון סינה על אליפות ה-WWE בקרב שולחנות והוא ניצח וזכה באליפות לאחר חצי שנה בלבד ב-WWE. ברויאל ראמבל 2010, שיימוס שמר על האליפות לאחר שניצח את רנדי אורטון בעזרת התקיפה של קבוצת "לגאסי". באירוע "תא ההדחות" 2010 שיימוס הפסיד את האליפות שלו בקרב תא ההדחות, בכך שטריפל H הדיח אותו, ולבסוף ג'ון סינה ניצח בקרב וזכה באליפות.
WWE > יריבות עם טריפל H

ברסלמניה 26, שיימוס הפסיד בקרב לטריפל H. באירוע "חוקי אקסטרים" 2010, השניים נלחמו בשנית במסגרת "קרב רחוב". הפעם שיימוס ניצח וגם גרם לטריפל H לפציעה חמורה, שמנעה ממנו להתאבק במשך שנה.
WWE > יריבות שנייה עם סינה ואורטון

באירוע "מעבר לקצה" 2010 שיימוס תקף את ג'ון סינה וקיבל הזדמנות לקרב מרובע על אליפות ה-WWE ב-2010 Fatal 4 Way בו הוא ניצח בגלל התערבות של הסטייבל "הנקסוס" וזכה בפעם השנייה תוך פחות משנה באליפות ה-WWE. באירוע כסף בבנק 2010, שיימוס ניצח את סינה בקרב כלוב שוב בעזרת "הנקסוס". ב-סאמרסלאם 2010 הפסיד לרנדי אורטון בפסילה, ולכן האליפות נשארה אצל שיימוס. באירוע לילה של אלופים 2010, שיימוס נלחם בקרב משושה על האליפות נגד ג'ון סינה, רנדי אורטון, כריס ג'ריקו, אדג' ווייד בארט. רנדי אורטון הצמיד את שיימוס וזכה באליפות העולם. שיימוס דרש קרב חוזר על האליפות באירוע גיהנום בכלוב נגד אורטון בקרב גיהנום בכלוב, אך שיימוס הפסיד ולא החזיר את האליפות אליו.
WWE > יריבות עם ג'ון מוריסון

באירוע Bragging Rights 2010, שיימוס לקח חלק מקבוצת הרוסטר Raw שהפסידה לקבוצת הרוסטר SmackDown. באירוע "סדרת ההישרדות" 2010, הפסיד שיימוס לג'ון מוריסון. ב-29 בנובמבר, בתוכנית Raw, שיימוס זכה בתואר "מלך הזירה" לשנת 2010 לאחר שהביס את קופי קינגסטון וג'ון מוריסון. בעקבות הזכייה שונה שם דמותו ל"מלך שיימוס". באירוע TLC: שולחנות, סולמות וכיסאות, הפסיד "המלך" שיימוס למוריסון פעם נוספת.
WWE > 2011 > יריבות עם דניאל בריאן ואליפות ארצות הברית

ברויאל ראמבל 2011, שיימוס נכנס כמספר 28, אך הודח לאחר כ-19 דקות ולא ניצח בקרב. שיימוס העפיל לקרב האלימניישן צ'אמבר על טוענות לאליפות ה-WWE באירוע תא ההדחות. הוא הודח שלישי ולא זכה בקרב על אליפות ה-WWE ברסלמניה. ברסלמניה 27, ניצח שיימוס את אלוף ארצות הברית, דניאל בריאן, ב״קרב חושך״ וזכה באליפות ארצות הברית. שיימוס החזיר את כינויו ל"שיימוס". ב-Raw שלאחר רסלמניה, שיימוס ובריאן נלחמו בקרב חוזר על האליפות בו שיימוס ניצח ושמר על האליפות.
WWE > 2011 > ההעברה לסמאקדאון והפסד האליפות

בדראפט 2011, שיימוס הועבר לרוסטר סמאקדאון ובכך אליפות ארצות הברית נהפכה לאליפות של הרוסטר. ב-29 באפריל 2011, שיימוס ערך את הופעת הבכורה שלו בסמאקדאון בכך שתקף את קופי קינגסטון. באירוע חוקי אקסטרים, שיימוס הפסיד לקינגסטון בקרב על אליפות ארצות הברית ובכך הפסיד את אליפות ארצות הברית.
WWE > 2012 > כהונה ראשונה לאליפות העולם במשקל כבד

ברויאל ראמבל 2012, ניצח שיימוס את קרב הרויאל ראמבל ובכך קיבל הזדמנות לקרב על אליפות ברסלמניה 28 והחליט להילחם על אליפות העולם במשקל כבד מול האלוף דניאל בריאן. ברסלמניה, ניצח שיימוס את בריאן בקרב של 18 שניות בלבד וזכה באליפות העולם במשקל כבד בפעם הראשונה בקריירה שלו. באירוע "חוקי אקסטרים", שיימוס יצא עם ידו על העליונה בקרב החוזר נגד בריאן ושמר על האליפות. באירוע "מעבר לקצה" כשניצח את אלברטו דל ריו, כריס ג'ריקו ורנדי אורטון בקרב מרובע על אליפות העולם במשקל כבד ושוב שמר על התואר. גם באירוע No Way Out שיימוס שמר על התואר לאחר קרב ארוך נגד דולף זיגלר וגם באירוע "כסף בבנק" ניצח את אלברטו דל ריו ושמר על התואר.
WWE > 2012 > יריבות עם ביג שואו והפסד האליפות

ב-28 בספטמבר, בסמאקדאון, התמודדו ביג שואו ניצח את רנדי אורטון וזכה בקרב על טוענות לאליפות העולם במשקל כבד באירוע גיהנום בכלוב. במהלך השבועות עד לאירוע גיהנום בכלוב, שיימוס וביג שואו הפריעו אחד לשני בקרבות שלהם. ב-28 באוקטובר, באירוע גיהנום בכלוב, שיימוס הפסיד לביג שואו את אליפות העולם במשקל כבד לאחר 208 ימים כאלוף. בעקבות ההפסד באירוע גיהנום בכלוב, נקבע קרב חוזר בין שיימוס לביג שואו לאירוע סדרת ההישרדות. ב-6 בנובמבר, ביג שואו תקף את שיימוס ואת חברו ויליאם ריגל בפאב באנגליה. ב-18 בנובמבר, בסדרת ההישרדות, שיימוס וביג שואו נלחמו על אליפות העולם במשקל כבד. הקרב הסתיים בניצחון של שיימוס בפסילה, ביג שואו שמר את האליפות אצלו. באירוע TLC: שולחנות, סולמות וכיסאות שיימוס הפסיד לביג שואו בקרב כיסאות.
WWE > 2013 > יריבות עם "המגן" ועם ה"רודס סקולרס"

בתוכנית Saturday Morning Slam, שיימוס ניצח את קודי רודס (חבר בצמד ה"רודס סקולרס"). באירוע "תא ההדחות", שיימוס התאבק עם ג'ון סינה ורייבאק נגד "השילד" ("המגן"), אך הפסידו להם. בסמאקדאון כמה ימים אחר כך שיימוס נלחם נגד דמיאן סנדאו (חבר בצמד ה"רודס סקולרס") והביס אותו. בתוכנית Raw שהתקיימה ב-11 במרץ הצטוות עם רנדי אורטון והם ניצחו את ה"רודס סקולרס". ב-18 במרץ בתוכנית Raw ניצחו שיימוס ורנדי אורטון את ג'ינדר מהאל, דרו מקינטייר והית' סלייטר (שלישיית "3MB") לאחר ששיימוס ביצע את תרגיל הסיום שלו ("הברוג קיק") על מהאל ומקינטייר וגם רנדי אורטון ביצע את תרגיל הסיום שלו (RKO) על הית' סלייטר. אחרי שהסתיים הקרב שלישיית "המגן" נכנסו לאולם כדי לתקוף את שיימוס ואורטון, אך ביג שואו הופיע ו"המגן" פחדו לתקוף את שיימוס ואורטון. ב-29 במרץ בתוכנית סמאקדאון, שיימוס, רנדי אורטון וביג שואו ניצחו את צמד ה"רודס סקולרס" ואלוף ארצות הברית, אנטוניו סזארו. אחרי הקרב נעימת הכניסה של שלישיית "המגן" נשמעה ו"המגן" נכנסו לאולם ורצו לתקוף את שיימוס, אורטון וביג שואו אבל הם תקפו את "המגן" והעיפו אותם מחוץ לאולם.
WWE > 2013 > יריבות נגד ביג שואו והמשך יריבות עם "רודס סקולרס"

ברסלמניה 29 שיימוס, רנדי אורטון וביג שואו הפסידו לשלישיית "המגן" ואחרי הקרב ביג שואו ביצע את אגרוף הנוקאאוט שלו על שיימוס ואורטון. ב-Raw, ה-15 באפריל, שיימוס ואורטון ניצחו את ביג שואו והתחילה היריבות ביניהם. ב-19 באפריל, בתוכנית סמאקדאון, רנדי אורטון ושיימוס נלחמו נגד ביג שואו ומארק הנרי, אך שואו והנרי ניצחו אותם הפעם. ב-26 באפריל בתוכנית סמאקדאון, שיימוס נלחם נגד ביג שואו, ובאמצע הקרב מארק הנרי הגיע לזירה והסיח את דעתו של שיימוס ואז ביג שואו ביצע עליו את תרגיל הסיום שלו. בתוכנית Raw, ב-6 במאי, הנרי יצא לזירה ודיבר על היריבות שלו עם שיימוס ואז שיימוס יצא והם הורידו חולצות והתכוננו לקרב אחד נגד השני, אך וייד בארט נכנס לאולם ואמר שהקרב אמור להיות ששיימוס ילחם נגדו. שיימוס אכן ניצח אותו ובסוף הקרב הנרי התפרץ לזירה וביצע על שיימוס את תרגיל הסיום שלו, WSS. באירוע "חוקי אקסטרים", שיימוס ניצח את מארק הנרי בקרב רצועות לאחר ששיימוס ביצע על הנרי את תרגיל הסיום שלו (הברוג קיק).
באירוע פייבאק, שנערך ב-16 ביוני, שיימוס ניצח את דמיאן סנדאו (חבר ב"רודס סקולרס") לאחר שביצע עליו את תרגיל הסיום שלו, הברוג קיק. ב-17 ביוני, בפרק של Raw, שיימוס נלחם מול ה"רודס סקולרס" והפסיד כתוצאה מהצמדה. בתוכנית סמאקדאון שהתקיימה ב-21 ביוני, שיימוס נלחם מול קודי רודס וניצח אותו. ב-24 ביוני, בתוכנית Raw, שיימוס הצטוות עם כריסטיאן והם ניצחו את ה"רודס סקולרס" לאחר ששיימוס ביצע את תרגיל הברוג קיק על קודי רודס. ב-24 ביוני, סטפני מקמהן הכריזה על קרב "הכסף בבנק" שנקבע לאירוע "כסף בבנק", ובו ילחם שיימוס נגד רנדי אורטון, CM פאנק, כריסטיאן, דניאל בריאן, קיין ורוב ואן דאם.
WWE > 2013 > פציעתו ברגל

באירוע "כסף בבנק" 2013, שיימוס נפצע ברגל כאשר נפל אל הזירה מסולם. לאחר האירוע שודרה התוכנית סמאקדאון, ובה שיימוס הופיע עם סימן כחול על רגלו המעיד על פציעתו החמורה. לאחר מכן, ה-WWE הודיעו ששיימוס ייעדר לתקופה של ארבעה עד שישה חודשים מן ה-WWE.
WWE > 2014 > חזרה מהפציעה ואליפות ארצות הברית

באירוע רויאל ראמבל 2014 שהתקיים ב-26 בינואר 2014, שיימוס חזר להתאבק במסגרת ה-WWE. הוא נכנס לקרב הרויאל ראמבל כמספר 17 ונשאר בין שלושת המתאבקים האחרונים בקרב והודח לבסוף על ידי רומן ריינס. בערב שלמחרת, בתוכנית Raw, שיימוס ניצח יחד עם דניאל בריאן וג'ון סינה את שלישיית "המגן" על ידי פסילה.
באירוע "תא ההדחות", שיימוס נלחם בקרב "תא ההדחות" על אליפות העולם במשקל כבד והודח ראשון על ידי כריסטיאן. ב-5 במאי, ניצח שיימוס ברויאל באטל על אליפות ארצות הברית וזכה באליפות בפעם השנייה. באירוע לילה של אלופים, שיימוס ניצח את סזארו בקרב על האליפות וגם באירוע גיהנום בכלוב נגד המיז, אך הפסיד אותה לרוסב ב-3 בנובמבר, בקרב ששודר ב-WWE Network.
WWE > 2015 > יריבות נגד דולף זיגלר

לאחר רסלמניה 31, חזר שיימוס כדמות "רעה" לפי העלילה ועם מראה חדש. בתוכנית Raw הוא תקף את דולף זיגלר ודניאל בריאן. באירוע חוקי אקסטרים, שיימוס הפסיד לזיגלר ואחרי הקרב תקף שיימוס את זיגלר שוב. ב-17 במאי 2015, באירוע פייבאק, ניצח שיימוס את דולף זיגלר וכך נגמרה היריבות ביניהם.
WWE > 2015 > זכייה במזוודת "הכסף בבנק" וכהונה כאלוף ה-WWE

באירוע כסף בבנק 2015, זכה שיימוס במזוודת הכסף בבנק שמעניקה לו קרב על אליפות ה-WWE העולמית במשקל כבד בכל זמן ובכל מקום. באירוע "סדרת ההישרדות", שיימוס פדה את המזוודה על האלוף החדש, רומן ריינס, ובכך זכה בפעם השלישית באליפות ה-WWE העולמית במשקל כבד. יום למחרת, ב-Raw, נקבע קרב חוזר בין שיימוס לבין ריינס על האליפות לאירוע TLC: שולחנות, סולמות וכיסאות, בו שמר שיימוס על אליפות ה-WWE בידיו. שבועיים אחר כך, הפסיד שיימוס את האליפות לרומן ריינס.
קריירת משחק

סטפן פארליי שיחק בתפקיד "דו טון" בסרט "Escapist" שיצא לאקרנים בשנת 2008 בכיכובם של ג'וזף פיינס ובריאן קוקס. בסרט האירי "3 צלבים" שיחק בתפקיד זוטר של לוחם קלטי זומבי. פארליי גם הופיע בכמה פרקים של סדרת הבובות המכונה "המופע של דסטין תרנגול ההודו" ושם הוא היה "ביריבות" עם דסטין ולבסוף הם נלחמו ודסטין ניצח בקרב. פארליי גם הופיע בתוכנית "The Podge and Rodge Show" כמתאבק לפרקוני (שדוני) יחד עם המתאבק של ארגון ההיאבקות האירי "IWW", ג'ורג מק'פליי.
בשנת 2016 שיחק פארליי בסרט צבי הנינג'ה: יוצאים מהצללים בתפקיד רוקסטדי.
בשנת 2020 שיחק בסרטו של ג'וש דוהאמל "משחקי חברה".
אליפויות והישגים

הישגים בארגון Florida Championship Wrestling - FCW
אליפות העולם במשקל כבד של FCW (פעם אחת)
הישגים בארגון Irish Whip Wrestling - IWW
אליפות העולם הבין יבשתית במשקל כבד של IWW (פעמיים)
הישגים במגזין ההיאבקות Pro Wrestling Illustrated - PWI
PWI דירג אותו במקום ה-5 מתוך 500 המתאבקים הטובים ביותר לשנת 2012
הישגים בארגון World Wrestling Entertainment - WWE
אליפות העולם במשקל כבד (פעם אחת)
אליפות ה-WWE העולמית במשקל כבד (3 פעמים)
אליפות ארצות הברית (3 פעמים)
אליפות הזוגות של Raw‏ - עם סזארו (4 פעמים)
אליפות הזוגות של סמאקדאון - עם סזארו (פעם אחת)
מלך הזירה (2010)
זוכה הרויאל ראמבל (2012)
מר כסף בבנק (2015)
פרסי הסלאמי (3 פעמים)
פריצת השנה (2009)
המתאבק שהכי זקוק להתאפר (2010)
מכת הסיום החזקה ביותר (2012) - ביצע על ביג שואו את מהלך הסיום שלו, "רעש לבן"
הישגים במגזין ההיאבקות Wrestling Observer Newsletter - WON
המתאבק המשתפר של השנה (2010)
שיימוס כאלוף ה-WWE
שיימוס כאלוף העולם במשקל כבד
רוני נדלר

| --- | --- |

 לידה:  8 ביוני 1990 (בת 34) גבעתיים, ישראל
 מוקד פעילות:  ישראל ישראל
 תקופת הפעילות:  מ-1998
 עיסוק:  זמרת, כוכבת ילדים, שחקנית, מדבבת, אשת עסקים, מפיקה
 שפה מועדפת:  עברית 
 פרופיל ב-IMDb
 
רוני נדלר (נולדה ב-8 ביוני 1990) היא זמרת, כוכבת ילדים, שחקנית, מדבבת, אשת עסקים ומפיקה ישראלית.
ביוגרפיה > חיים מוקדמים

נדלר נולדה בשנת 1990 בגבעתיים. אביה הוא בני נדלר, מורה לפיתוח קול, ואמה אורית היא עוסקת בתחום האסתטיקה. נדלר החלה את הקריירה שלה בגיל 7, למרות התנגדותו של אביה. היא הופיעה בתור ילדת פסטיגל בהופעות הפסטיגל "פסטיגל 98 - הבחירה של הילדים!" שהתרחש בשנת 1998 ו"פסטיגל 99 - הפסטיגל של המילניום הבא" שהתרחש בשנת 1999. עוד בשנת 1999 התחרה נדלר בתוכנית "בראבו" כחלק מלהקת בנות.
בשנת 2000 הופיעה במחזמר "החדר של חני", אשר מבוסס על תוכנית טלוויזיה בעלת אותו שם בכיכובה של חני נחמיאס. באותה שנה החלה לשחק בסדרה "ארבעה בעקבות החג" בתפקיד אור, השתתפה בפרסומת בטלוויזיה לחברת "מאמא עוף" ושיחקה במחזמר "אנני". בשנת 2001 התארחה בתוכנית "פרפר נחמד", הנחתה בתוכנית האירוח של ערוץ 2 "יופי סופי" ודיבבה בסדרה "יואל החובל".
בשנת 2002 שיחקה נדלר במחזמר "קטנטנות" שמבוסס על טלנובלה בעלת אותו שם. בשנת 2003 ביצעה את שיר הפתיחה של "פנו דרך לנאדי" יחד עם דניאל מגון. בשנת 2004 גילמה את אוס בעונה השלישית של הסדרה "הילדים מגבעת נפוליאון". עוד באותה שנה דיבבה בסדרות "שמח בעיר הליצנים" ו"מדלן" ושיחקה במחזמר "מאמא מיה - כי אמא יש רק אחת". בשנת 2005 שיחקה במחזמר "נסיך האגדות" והייתה כתבת צעירה בתוכנית "סברס: תקרא תצליח". באותה שנה החלה לדבב את ליילה בסדרה "מועדון ווינX", אותה היא דיבבה גם בהפקות "מועדון ווינX: סוד הממלכה האבודה", "מועדון ווינX: הרפתקה קסומה", "מועדון ווינX: ספיישלים" ו"מועדון ווינX: במעמקי הים הקסום". בשנת 2006 דיבבה בסדרה "ביל הקטן".
בשנת 2007 שיחקה את דורה במחזמר "הרפתקאות דורה והפיראטים" שמבוסס על סדרת הטלוויזיה "מגלים עם דורה", כמו כן שיחקה אינדיאנית במחזמר "מסביב לעולם בשמונים יום" בהפקת ירון כפכפי, אשר מבוסס על רומן בעל אותו שם מאת ז'ול ורן. בשנת 2008 שיחקה במחזמר "היי סקול מיוזיקל" שמבוסס על סרט טלוויזיה בעל אותו שם של ערוץ דיסני. בהמשך השנה דיבבה בסדרות "רובי גלום" ו"תשאלו את שולה". בשנת 2009 דיבבה בסדרה "חברי הארנב".
ביוגרפיה > קריירה לילדים

בשנת 2010, לאחר סיום לימודיה בתיכון קלעי ושחרורה מהצבא בתור זמרת בלהקת חיל האוויר ושחקנית בתיאטרון צה"ל, החלה נדלר קריירה בתור כוכבת ילדים. היא שיחקה בתפקיד הראשי במופע "מותק של פסטיבל 3 - הרפתקה ביער הקסום", עלתה במופע בכיכובה בשם "מגרש המשחקים של רוני" והשתתפה בתוכנית הבוקר של הופ! ילדות ישראלית "בוקר טוב ישראל".
בשנת 2013 נדלר השתתפה בסרט "רוק בקסבה" וביצעה את שיר הנושא שלו. באותה שנה נדלר השתתפה במחזמר "שלושת המוסקטרים", והחלה לדבב בסדרה "פט שופ". בין השנים 2014–2015 שיחקה בהצגות "גיבורי האור". בשנת 2015 נדלר הוציאה DVD בכיכובה בשם "רוני והלקה", אשר בוים על ידי קובי מחט, כאשר כל שיריו ולחניו נכתבו על ידה. לאחר הוצאת ה-DVD, נדלר הופיעה ברחבי הארץ עם הצגה המבוססת עליו.
בשנת 2016 השתתפה בשנית במופע מותק של פסטיבל, אשר נקרא "יוצאים לדרך!". בהמשך השנה שיחקה בסדרת רשת בכיכובה אותה כתבה בשם "רוני וחברים". בשנת 2017 נדלר כתבה סדרה נוספת בכיכובה בשם "התוכנית היומית של רוני וג'קי", על בסיס הסדרה יצא מופע. בשנת 2018 החלה להופיע במחזמר שמבוסס על הסרט "סאלח שבתי".
בשנת 2019 החלה נדלר להופיעה יחד עם כוכבי סדרת ההנפשה "מפרץ ההרפתקאות" בפסטיבל ניק סיטי, ברשת מלונות דן באילת ובאזורים נוספים ברחבי הארץ. באותה שנה נדלר דיבבה בסדרה "ריינבו ריינג'רס". בהמשך השנה נדלר החלה להוציא שירים למבוגרים, כאשר הראשון ביניהם היה "ככה". שיר נוסף שהוציאה הוא "את", שבקליפ שלו כיכבו דפנה דקל, חני נחמיאס, שיינה היידי, דין הפנר וריקי בן ארי.
ביוגרפיה > עולם המבוגרים

בפברואר 2020 השתתפה ביחד עם שלוש משתתפות נוספות בתוכנית השידוכים "אהבה חדשה" בהנחיית לירון ויצמן, אשר עלתה באוקטובר באותה שנה בערוץ 13. בשנת 2021 הייתה מנחה פינה קבועה בתוכנית הבוקר "העולם הבוקר" של ערוץ 13, ושימשה ככתבת דיגיטלית של אקס פקטור ישראל עונה 4. במהלך השנה הייתה אמורה לפתוח מתחם בשם "רוליב - מתחם גלאמפינג", אשר נועד להציע "נופש עם שלל אטרקציות, עם כוונה להתרחב לעוד כמה מתחמים שכאלה". המתחם לא נפתח "כתוצאה מעיכוב של העירייה".
בשנת 2022 עלה לאקרנים הסרט "קבלו אותי" בו שיחקה נדלר. בפברואר 2023 נודע על סרט תיעודי בהפקת נדלר, אשר עוקב אחר חנן גולדבלט, שחקן שהורשע בביצוע אונס ובעבירות מין נוספות. לצורך הסרט היה אמור להיות מופע של גולדבלט בנס ציונה, אשר בוטל לאחר מחאה.
ביוני 2023 נודע שנדלר מקימה חברת הפקות חדשה בלונדון, שתתמחה בפיתוח והפקה של סרטים עלילתיים, דוקומנטריים, תוכניות ריאליטי ותוכניות דוקו-ריאליטי. עוד פורסם שמטרתה להשקיע בשנת 2023 לפחות 7 מיליון פאונד. בהמשך החודש נודע שההפקה הראשונה של החברה תהיה סדרת דוקו-ריאליטי שתעסוק בחרם חברתי ובעיות משמעת עמן מתמודדים ילדים בגילאי 5–9, אשר צפויה לצאת בשנת 2024 בשירותי סטרימינג שונים. באוגוסט 2023 נודע שנדלר עברה עוקץ כלכלי על ידי אברהם אהרוני, אשר התחזה לעובד של נטפליקס, השתלט על כספיה, פעל בשמה מול גורמים שונים וזייף מסמכים.
בינואר 2024 פורסם שהוגשה על ידי י.ח. דמרי בניה ופיתוח תביעה נגד נדלר, אשר הייתה אמורה לקנות בכסף שנעקץ ממנה דירה בגבעתיים ולא עמדה בתנאי התשלום. כתב התביעה נמחק ונדלר הגיעה להסכם עם החברה מחוץ לכותלי בית המשפט.
חיים אישיים

בפברואר 2021 חשפה נדלר שבילדותה היא ספגה התעללות קשה בגן שלה וסבלה מאלימות מצידה של הגננת.
באוגוסט 2024 התארסה להייטקיסט מיכאל שגיא.